b'\n_START_ARTICLE_\nInterneto robotas\n_START_PARAGRAPH_\nInterneto robotas \xe2\x80\x93 specializuota programa, imituojanti internete \xc4\xafprastine nar\xc5\xa1ykle dirbant\xc4\xaf \xc5\xbemog\xc5\xb3. Roboto tikslai gali b\xc5\xabti \xc4\xafvair\xc5\xabs. Papras\xc4\x8diausiu atveju jis kaupia tinklalapyje esan\xc4\x8dius rakta\xc5\xbeod\xc5\xbei\xc5\xb3 s\xc4\x85ra\xc5\xa1us, kurie v\xc4\x97liau panaudojami reikiamo tinklalapio paie\xc5\xa1kai (Google, Altavista ir daugelis kit\xc5\xb3). Ma\xc5\xbeiau draugi\xc5\xa1kai nusiteik\xc4\x99 robotai renka tinklalapiuose pasitaikan\xc4\x8dius elektroninio pa\xc5\xa1to adresus, kuriais paskui siuntin\xc4\x97jamas Elektronin\xc4\x97s \xc5\xa1iuk\xc5\xa1l\xc4\x97s. Toks robotas atpa\xc5\xbe\xc4\xafsta tinklalapyje esan\xc4\x8dias nuorodas ir jomis seka \xc4\xaf vis naujus ir naujus puslapius. Specialiems tikslams (tarkim, kai kurioms bioinformatikos sritims) kuriami ir sud\xc4\x97tingesni robotai, gebantys u\xc5\xbepildyti \xc5\xbemon\xc4\x97ms skirtus tinklalapio formuliarus, perskaityti serverio atsakym\xc4\x85, atrinkti reikiamus jo fragmentus, pateikti juos kitiems formuliarams, patys spr\xc4\x99sti apie vieno ar kito puslapio aplankymo b\xc5\xabtinyb\xc4\x99 ir pan. Daugelis interneto svetaini\xc5\xb3 turi ir robotams skirt\xc4\x85 puslap\xc4\xaf (da\xc5\xbeniausiai robots.txt), padedant\xc4\xaf jiems orientuotis._NEWLINE_Jei serveris robot\xc5\xb3 nepageidauja, jis paprastai atskiria juos nuo \xc5\xbemoni\xc5\xb3 liepdamas atpa\xc5\xbeinti paveiksliuke rodomas \xc4\xafvairiai \xe2\x80\x9ei\xc5\xa1vartytas\xe2\x80\x9c, nevienodo dyd\xc5\xbeio raides. Pa\xc5\xa1to adresai neretai apsaugomi juos perra\xc5\xa1ant taip, jog atpa\xc5\xbeint\xc5\xb3 ir suprasti gal\xc4\x97t\xc5\xb3 tik \xc5\xbemogus (user@server.com -> user AT server DOT com) ar maskuojami \xc4\xafvairiomis JavaScript gudryb\xc4\x97mis, nors prie\xc5\xa1 sud\xc4\x97tingesnes programas tai nepadeda. Radikali priemon\xc4\x97 yra tinklalapyje pateikti ne adres\xc4\x85, o tiesiog teksto lauk\xc4\x85, kuriame surenkam\xc4\x85 \xc5\xbeinut\xc4\x99 tinklalapio serveris persiun\xc4\x8dia pa\xc4\x8diame tinklalapyje nenurodytu adresu._NEWLINE_Interneto robotai yra kompiuterin\xc4\x97s programos. Jie n\xc4\x97ra paprastai \xc5\xbeod\xc5\xbeiu robotas nusakomos ma\xc5\xa1inos.'